CELEX: 62016CN0635
Language: sl
Date: 2016-12-08 00:00:00
Title: Zadeva C-635/16 P: Pritožba, ki jo je Spliethoff's Bevrachtingskantoor BV vložila 8. decembra 2016 zoper sodbo Splošnega sodišča (tretji senat) z dne 11. oktobra 2016 v zadevi T-564/15, Spliethoff's Bevrachtingskantoor BV/Evropska komisija

6.3.2017   
            
            
               SL
            
            
               Uradni list Evropske unije
            
            
               C 70/9
            
         Pritožba, ki jo je Spliethoff's Bevrachtingskantoor BV vložila 8. decembra 2016 zoper sodbo Splošnega sodišča (tretji senat) z dne 11. oktobra 2016 v zadevi T-564/15, Spliethoff's Bevrachtingskantoor BV/Evropska komisija
   (Zadeva C-635/16 P)
   (2017/C 070/14)
   Jezik postopka: angleščina
   
      Stranki
   
   
      Pritožnica: Spliethoff's Bevrachtingskantoor BV (zastopnik: Y. de Vries, odvetnik)
   
      Druga stranka v postopku: Evropska komisija
   
      Predlogi
   
   Tožeča stranka Sodišču predlaga, naj:
   
               —
            
            
               sklep Splošnega sodišča z dne 11. oktobra 2016 v zadevi T-564/15 razveljavi;
            
         
               —
            
            
               zadevo vrne Splošnemu sodišču v ponovno odločanje;
            
         
               —
            
            
               Komisiji naloži plačilo stroškov postopka, vključno s stroški pred Splošnim sodiščem.
            
         
      Pritožbeni razlogi in bistvene trditve
   
   Splošno sodišče naj bi napačno uporabilo pravo s tem, da je ugotovilo, da je tožba nedopustna, z obrazložitvijo, da je vložena zoper Komisijo, ki ni avtorica izpodbijanega akta.
   Splošno sodišče naj bi napačno uporabilo pravo s tem, da je ugotovilo, da je tožba nedopustna, z obrazložitvijo, da je izpodbijani akt zgolj začasne narave in zato ni dokončen.
   Splošno sodišče naj bi napačno uporabilo pravo s tem, da je zavrnilo predlog družbe Spliethoff, naj njeno ničnostno tožbo obravnava, kot da je vložena zoper Sklep z dne 31. julija 2015. (1)
   
   
      (1)  Izvedbeni sklep Komisije C(2015) 5274 final o seznamu predlogov, ki so bili v okviru razpisov za zbiranje predlogov z dne 11. septembra 2014 na podlagi večletnega delovnega programa izbrani za finančno podporo EU na področju instrumenta za povezovanje Evrope (IPE)-Prometni sector.